A 2014-es fedett pályás atlétikai világbajnokságon az elődöntőig jutott és 10. lett. A 2014-es atlétikai Európa-bajnokságon országos csúccsal (13,31) jutott a döntőbe, ahol újabb magyar rekorddal (13,29) negyedik lett. A 2015-ös fedett pályás atlétikai Európa-bajnokságon hetedik lett. A 2015-ös atlétikai világbajnokságon 110 méteren az elődöntőig jutott, ahol 19. lett. A 2016-os fedett pályás ob-n országos csúccsal nyert. A 2016-os fedett pályás atlétikai világbajnokságon hatodik helyezést ért el. A 2016-os atlétikai Európa-bajnokságon országos csúcsbeállítással jutott a döntőbe, ahol tovább javítva a rekordon ezüstérmet szerzett. Az Olimpián az elődöntőig jutott és a 15. helyen végzett.